Σουπιές γιαχνί με άγρια χόρτα
Ένα κλασικό πιάτο, σουπιές με τα χόρτα, στα πιο ωραία του, σε συνταγή του Μοναχού Επιφάνιου. Μπορούμε να βάλουμε ό,τι χόρτα μας αρέσουν.
1 κιλό σουπιές, καθαρισµένες, 1 µεγάλο ξερό κρεµµύδι,  σε ψιλά καρέ, 1 πράσο, 8 φρέσκα κρεµµυδάκια, 1/2 κιλό ζοχιά, καθαρισµένα, 1/2 κιλό ραδίκια, 1 µάτσο µάραθο, 3 σκελίδες σκόρδου, 2/3 φλιτζ. τσαγιού ελαιόλαδο, χυµός από 1 λεµόνι, αλάτι, πιπέρι µαύρο
Για να ετοιμάσουμε τις σουπιές γιαχνί με άγρια χόρτα βάζουµε τις σουπιές σε µια κατσαρόλα, προσθέτουµε 3 φλιτζάνια νερό και τις βράζουµε σε µέτρια φωτιά, για περίπου 30 λεπτά ή µέχρι να µαλακώσουν. Προσοχή, δοκιµάζουµε γιατί δεν θέλουµε να παραβράσουν και να γίνουν σαν σχοινί.Τις σουρώνουµε (κρατάµε 1 ποτήρι ζωµό) και τις κόβουµε σε µεγάλα κοµµάτια.Στο µεταξύ, πλένουµε, καθαρίζουµε και κόβουµε σε µεγάλα κοµµάτια τα χορταρικά. Το µάραθο, τα κρεµµυδάκια, το κρεµµύδι και το πράσο τα ψιλοκόβουµε.Σε µια µεγάλη κατσαρόλα τσιγαρίζουµε στο λάδι, σε µέτρια προς δυνατή φωτιά, το κρεµµύδι, τα κρεµµυδάκια και το πράσο µέχρι να ροδίσουν απαλά.Προσθέτουµε το σκόρδο, τσιγαρίζουµε για λίγο ακόµη και ρίχνουµε τα ζοχιά και τα ραδίκια.Αλατίζουµε, ανακατεύουµε να λαδωθούν και να αρχίσουν να µαραίνονται.Μετά προσθέτουµε το 1 ποτήρι ζωµό που κρατήσαµε (όχι παραπάνω, γιατί τα χόρτα θα βγάλουν τα δικά τους υγρά) και σκεπάζουµε.Μαγειρεύουµε µέχρι να µαλακώσουν τα χόρτα - ο χρόνος εξαρτάται από το πόσο σκληρά είναι. Παρακολουθούµε µήπως χρειαστεί να προσθέσουµε νερό, αν και κατά πάσα πιθανότητα το φαγητό θα είναι εντάξει από υγρά. Μάλιστα, µόλις αρχίσουν να µαλακώνουν τα χόρτα, καλό είναι να ξεσκεπάσουµε την κατσαρόλα ώστε να εξατµιστούν τα παραπανίσια υγρά.Τα τελευταία 2 - 3 λεπτά ρίχνουµε τις σουπιές, το λεµόνι και το µάραθο, αλατίζουµε αν χρειάζεται και πιπερώνουµε.Τρώγεται ζεστό, χλιαρό ή σε θερµοκρασία δωµατίου.
Διάφορα χόρτα εποχής,Σουπιές,Νηστίσιμα